Żewġ nisa li ma jaħdmux u li serqu “tablet computer” u ammont ta’ flus mhux magħruf minn karozza pparkjata f’Santa Venera, ingħataw sentenza sospiża wara li ammettew fil-Qorti li wettqu s-serqa. Miriam Azzopardi ta’ 40 sena, minn San Pawl il-Baħar u Rosette Borg ta’ 40 sena, minn Birzebbuġa, inqabdu u tressqu l-Qorti grazzi għal filmati tas-CCTV.  L-Ispetturi Robert Vella u Matthew Galea spjegaw kif il-filmati wrew lin-nisa jisirqu fil-fatt, it-tablet tal-marka Samsung u flus minn karozza Peugeot li kienet ipparkjata. Il-Maġistrat Neville Camilleri ikkundannahom 18-il-xahar ħabs kull wieħed, sospiżi għal tleit snin, wara li ħa inkunsiderazzjoni li ammettew waqt li stadju bikri tal-proċesuri, u li kkoperaw mal-Pulizija u li anke għandhom kondotta relattivament nadifa. L-Avukati Edward Gatt u Ishmael Psaila deheru għal Azzopardi, filwaqt li l-Avukati Franco Debono u Marion Camilleri deheru għal Borg.